Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli parlament andis esialgse heakskiidu eelnõule,
mis legaliseerib tagasiulatuvalt Läänekalda asundused,
mis on Ülemkohtu määratlusel ehitatud palestiinlaste eramaale.
USA ISISe-vastase koalitsiooni volinik kinnitas Washingtoni partneritele,
et võitlus islamirühmituse vastu jätkub ka pärast Trumpi ametisse asumist.
Uue sõjalise statistika andmeil
tõusis Iisraelis lahingurollides teenivate naiste arv 400 % võrra.
Iisraeli parlament andis esialgse heakskiidu eelnõule,
mis legaliseerib tagasiulatuvalt juudi asundused Läänekaldal,
mis on Ülemkohtu määratlusel ehitatud palestiinlaste eramaale.
Eelnõu pakub kompensatsiooni või teisi maatükke palestiinastele,
kellele kuulub maa, kuhu asunikud on riigi ametliku loata kodud ehitanud.
Läänekaldal on ca 100 loata ehitatud asundust,
kus elab üle 350 000 iisraellase.
Teised asundused on ehitatud valitsuse loal.
Juudi Kodu partei esimehe Naftali Bennetti sõnul
seadustaks eelnõu heakskiitmisel 2000-3000 elamut,
kus elab ca 15 000 iisraellast.
Eelnõu näitaks tema sõnul asunikele,
et nad pole enam juudiriigis teise klassi kodanikud.
See on normaliseerimiseelnõu, mis lõpuks ometi ütleb neile:
Te pole enam teise klassi kodanikud.
Peaminister Netanyahu püüdis eelnõuga viivitada,
kartes, et see tekitab USA kriitikat ja suurendab võimalust,
et Obama toetab oma ametiaja viimastel päevadel
ÜRO resolutsiooni Iisraeli Läänekalda asunduste vastu.
Ministrite komitee aga trotsis pühapäeval Netanyahut
ja saatis eenõu parlamenti,
kus Netanyahu valitsuspartnerite seas oli kolmapäeval pingeline atmosfäär.
Eelnõu läheb edasi komisjoni
ja peab enne jõustumist veel mitu hääletust läbima.
Esialgse heakskiiduga kaasnesid Netanyahu valitseva Likudi partei
ja parem-tsentristliku Kulanu tippametnike lubadused,
et järgmises etapis seadus parlamendis läbi ei lähe,
kui see Ülemkohtu positsiooni õõnestab.
Kuid võimalike koalitsiooniprobleemide eelkajana
lubas Juudi Kodu edasi pressida.
Opositsioonipoliitikute sõnul on kahju Ülemkohtule juba tehtud.
Paljud iisraellased peavad organit inimõiguste valvuriks
ametliku konstitutsioonita riigis.
Juudi asunduse Amona elanikud tervitasid Netanyahu valitsuse otsust
ja rõhutasid, et see oli oodatud otsus parempoolselt koalitsioonilt,
kes tegelikult usub Iisraeli, mis ulatub Jordani jõest Vahemereni.
Amona elaniku Elad Zivi sõnul
ei saa juute oma ajaloolisel maal okupantideks nimetada.
Ootame, et parempoolne valitsus jõustab parempoolse otsuse.
Ning see on õige ja õiglane otsus lasta meil jääda ja siin elada
ning kompenseerida araablastele,
kellel on reaalsed tõendid maa omamise tõestamiseks.
Käik aga vihastas palestiinlaste juhtkonda,
kelle väitel hävitab eelnõu kahe riigi lahenduse.
Peame kõiki asundusi illegaaseks, olgu nad avalikul või eramaal.
Nüüd laieneb territooriumide konfiskeerimine
palestiinlaste eramaale, kus asunikud ja illegaalne Iisraeli okupatsioon
võivad sõna otseses mõttes varastada palestiinlaste maad,
et laiendada oma asundusteprojekti, hävitada kahe riigi lahendus
ja kehtestada ajaloolises Palestiinas Suur-Iisrael.
Valge Maja ametnik ütles briifingul USA juudi ajakirjanikele,
et kaks kuud enne ametist lahkumist kaalub president Obama
viimase hetke käiku Iisraeli-palestiinlaste konflikti suhtes
Ametniku sõnul kaalub lahkuv president kaht valikut:
toetada ÜRO Julgeolekunõukogu resolutsiooni Iisraeli asunduste vastu
või kahe riigi lahenduse teemal.
Obama lubas sellest eelnevalt
ametisse astuvale presidendile teatada.
Ametniku sõnul tunneb Obama valitsus olukorra pärast muret,
ühinedes palestiinlaste juhtkonna seisukohaga.
See süüdistab Iisraeli valitsust de facto annekteerimises,
mis hävitab rahvusvahelise üldsuse soovitava kahe riigi lahenduse.
Ametnik tegi tühjaks ka ametisse astuva presidendi lubaduse
kolida USA Iisraeli saatkond Tel Avivist Jeruusalemma.
Presidendikandidaadid lubavat seda iga nelja aasta tagant,
kuid ametisse asudes mõistavad nad reaalset kohalikku olukorda
ja loobuvad käigust.
Nüüd kui Donald Trump Valgesse Majja tuleb,
peame ootama ja vaatama, kas ta peab oma lubadust.
USA regionaalsed partnerid, sh Jordaania kuningas,
kavatsevad veenda Ameerika juhti sellest sammust loobuma.
USA ISISe-vastase koalitsiooni erisaadik Brett McGurk
kinnitas kohtumisel Saksamaal Washingtoni partneritele,
et võitlus islamirühmituse vastu jätkub
ka pärast Trumpi ametisse asumist jaanuaris.
USA presidendi Obama erisaadik sunniitlike militantide vastases sõjas
prognoosis sujuvat võimu üleminekut,
vaatamata vastuolulisele presidendikampaaniale.
Üks, mis ameeriklasi ühendab, mis ühendas presidendikandidaadid,
mis ühendab maailma, on võitlus ISISe vastu.
See ohustab meid kõiki.
Peame seda kampaaniat ellu viima targalt ja efektiivselt
ning arvan, et seda teebki globaalne, ajalooline, enneolematu koalitsioon,
mis hõlmab armeed, korrakaitset, luuret, meediat, vastupropagandat jm
Täna on siin Saksamaal
viimased kaheksa tundi töötanud kõik erinevad töögrupid.
Usun, et see jätkub, kuna see on olemuslik
ja ühisnimetajaks kõigi nende erinevate riikide vahel.
Vaatamata teistele vastuoludele ühendab võitlus ISISe vastu maailma.
USA koalitsioon on teinud õhurünnakuid rühmituse vastu,
mis kontrollib maaalu Süürias ja Loode-Iraagis.
Valimiskampaania ajal kutsus Trump karmistama sõjalisi aktsioone
islamimilitantide hävitamiseks.
McGurk kaitses aga Obama valitsuse lähenemist ja ütles,
et 50 000 kurdi, Iraagi ja teiste jõudude 6-kuine treening kannab vilja
kaksikrünnakus ISISe kantside vastu Iraagi Mosulis ja Süüria Raqqas.
Koalitsioon tegi plaanid, arvestades tsiviilelanike kaitsmisega
ja valmistus, et miljonilisest Mosulist võib põgeneda 700 000 elanikku.
Kogu koalitsiooni planeerimise ja väljaõppe käigus
treenisime 50 000 Iraagi armee, pešmergi, politsei ja hõimude võitlejat,
kes tegutsevad märkimisväärselt hästi ja kangelaslikult.
Nad puhastavad hetkel Mosulis ükshaaval linnaosasid.
See on raske ja võtab kaua, kuid kõik läheb plaanipäraselt
tänu vapratele kohalikele võitlejatele, aga ka tänu koalitsiooni abile.
Uue sõjalise statistika andmeil on armeesse astumine Iisraelis
viimase kolme aastaga 2 % vähenenud.
Üle neljandiku noortest iisraellastest pole sõjaväkke astunud.
Sõjaväkke astumise protsent oli tänavu 72 ringis.
Pooled armeesse mitteastunutest kuuluvad ultraortodokside sektorisse
ja vältisid armeed, et Piiblit õppida.
Neljandik tegi seda tervislikel põhjustel.
Samal ajal kasvas 400 % võrra lahingurollides teenivate naiste arv.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri